CELEX: 32013D0104
Language: el
Date: 2013-02-21 00:00:00
Title: 2013/104/ΕΕ: Εκτελεστική απόφαση της Επιτροπής, της 21ης Φεβρουαρίου 2013 , σχετικά με την τροποποίηση της απόφασης 2007/777/ΕΚ όσον αφορά την καταχώριση για τη Βραζιλία στον κατάλογο τρίτων χωρών και περιοχών αυτών από τις οποίες επιτρέπεται η εισαγωγή στην Ένωση τεμαχίων κρέατος αποξηραμένων στον ήλιο ( «biltong» )/καπνιστών και παστεριωμένων προϊόντων με βάση το κρέας [κοινοποιηθείσα υπό τον αριθμό C(2013) 899]  Κείμενο που παρουσιάζει ενδιαφέρον για τον ΕΟΧ

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/16
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Φεβρουαρίου 2013
   σχετικά με την τροποποίηση της απόφασης 2007/777/ΕΚ όσον αφορά την καταχώριση για τη Βραζιλία στον κατάλογο τρίτων χωρών και περιοχών αυτών από τις οποίες επιτρέπεται η εισαγωγή στην Ένωση τεμαχίων κρέατος αποξηραμένων στον ήλιο («biltong»)/καπνιστών και παστεριωμένων προϊόντων με βάση το κρέας
   [κοινοποιηθείσα υπό τον αριθμό C(2013) 899]
   (Κείμενο που παρουσιάζει ενδιαφέρον για τον ΕΟΧ)
   (2013/104/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο και το άρθρο 8 σημείο 4,
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (2) θεσπίζει τον κατάλογο των τρίτων χωρών από τις οποίες τα κράτη μέλη μπορούν να επιτρέψουν την εισαγωγή προϊόντων κρέατος και επεξεργασμένων στομαχιών, ουροδόχων κύστεων και εντέρων, στην Ένωση και καθορίζει τρόπους επεξεργασίας που απαιτούνται για τον έλεγχο των κινδύνων για την υγεία των ζώων που συνδέονται με παρόμοιες εισαγωγές.
            
         
               (2)
            
            
               Το μέρος 3 του παραρτήματος II της εν λόγω απόφασης καθορίζει κατάλογο των τρίτων χωρών και των περιοχών τους από τις οποίες επιτρέπεται να εισάγονται στην Ένωση τεμάχια κρέατος αποξηραμένα στον ήλιο («biltong»)/καπνιστά και παστεριωμένα προϊόντα με βάση το κρέας.
            
         
               (3)
            
            
               Οι περιφέρειες της Βραζιλίας από τις οποίες επιτρέπεται η εισαγωγή στην Ένωση προϊόντων που λαμβάνονται από κρέας κατοικίδιων βοοειδών το οποίο έχει υποβληθεί σε ειδική επεξεργασία, αναφέρονται στο μέρος 2 του παραρτήματος II της απόφασης 2007/777/ΕΚ.
            
         
               (4)
            
            
               Η Βραζιλία ζήτησε από την Επιτροπή να επιτρέψει επίσης τις εισαγωγές στην Ένωση, από τις εν λόγω περιφέρειες, τεμαχίων κρέατος αποξηραμένων στον ήλιο (biltong) που λαμβάνονται από κρέας κατοικίδιων βοοειδών το οποίο έχει υποβληθεί στην κατάλληλη ειδική επεξεργασία.
            
         
               (5)
            
            
               Λαμβανομένης υπόψη της κατάστασης της υγείας των ζώων που επιδείχθηκε στην Επιτροπή στις εν λόγω περιφέρειες της Βραζιλίας, ενδείκνυται να επιτραπούν οι εισαγωγές από τις περιφέρειες αυτές στην Ένωση των προϊόντων biltong/jerky που λαμβάνονται από κρέας κατοικίδιων βοοειδών το οποίο έχει υποβληθεί στην ειδική επεξεργασία «E» ή «F» που αναφέρεται στο μέρος 4 του παραρτήματος II της απόφασης 2007/777/ΕΚ.
            
         
               (6)
            
            
               Η απόφαση 2007/777/ΕΚ πρέπει, συνεπώς, να τροποποιηθεί ανάλογα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο μέρος 3 του παραρτήματος II της απόφασης 2007/777/ΕΚ, εισάγεται η ακόλουθη εγγραφή για τη Βραζιλία μετά από την εγγραφή για την Αργεντινή:
   
      
                  «BR
               
               
                  Βραζιλία BR-2
               
               
                  E ή F
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX
               
               
                  XXX»
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Φεβρουαρίου 2013.
      
         
            Για την Επιτροπή
         
         Tonio BORG
         
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 312 της 30.11.2007, σ. 49.